5 हजार दिव्यांगों की पढ़ाई के लिए अनूठा काॅलेज
प्रदेशभर के तकरीबन 5 हजार से ज्यादा दिव्यांग स्टूडेंट्स के लिए राज्य का अनूठा काॅलेज राजधानी में खुलेगा। इसमें केवल दिव्यांग ही दाखिला ले सकेंगे। अभी दिव्यांगों के लिए अलग से कोई कॉलेज नहीं है। उन्हें सामान्य विद्यार्थियों के साथ पढ़ाई करनी पड़ती है। ऐसे कॉलेजों में अलग से रैंप व अन्य सुविधाएं नहीं रहतीं, जिनसे दिव्यांग आसानी से क्लासरूम तक पहुंचें। कई काॅलेजों में इतनी सीढ़ियां हैं कि दिव्यांग दाखिला ही नहीं ले सकते। दिव्यांग कॉलेज का डिजाइन ही उन्हीं को ध्यान में रखकर बनाया जाएगा। राज्य सरकार ने बजट में इसके लिए फंड की घोषणा नहीं की है। ट्रेनिंग सेंटरों में बढ़ेंगी सीटें: प्रतियोगी परीक्षाओं की तैयारी के लिए रायपुर, बिलासपुर और जगदलपुर में प्रशिक्षण केंद्र चल रहे हैं। अब कवर्धा और नारायणपुर में नए केंद्र खोले जाएंगे।
hin_Deva hin_Deva